google/wiki40b huggingface dataset:
Χριστόδουλος Μπρωκούμης

Βιογραφικό

Γεννήθηκε το 1880, με καταγωγή από το Μονοδένδρι Ζαγορίου. Πατέρας του ήταν ο Πολύβιος Μπρωκούμης.
 Ο Χριστόδουλος διορίστηκε αρχικά βοηθός δημάρχου, όταν δήμαρχος Ξάνθης διορίστηκε από τους Γάλλους ο Ταχήρ Εφένδης.
Έπειτα από την απελευθέρωση της πόλης από τον βουλγαρικό ζυγό, ο Μπροκούμης διορίστηκε δήμαρχος , υπηρετώντας από τις 2 Φεβρουαρίου 1921 ως τις 10 Νοεμβρίου 1923. Παρέλαβε τη δημαρχία από κάποιον βούλγαρο υπάλληλο, ο οποίος είχε παραμείνει στην Ξάνθη.
Στη συνέχεια διορίστηκε ξανά δήμαρχος, υπηρετώντας από τις 12 Μαρτίου 1935 ως τις 31 Μαρτίου του ίδιου έτους.
Στις εκλογές του 1936 ο Χριστόδουλος Μπρωκούμης εξελέγη βουλευτής Ροδόπης με το Λαϊκό Κόμμα.
Ο γιος του, Τιμολέων Μπρωκούμης ήταν βουλευτής Ξάνθης από το 1961 ως το 1963.
Πλαιζάνς

To Πλαιζάνς (Pleasance) είναι ένα χωριό της Γρενάδας. Ανήκει στην ενορία του Αγίου Ανδρέα.
Λαϊκό Κομισαριάτο Εξωτερικών Υποθέσεων της Ρωσικής ΣΟΣΔ

Το Λαϊκό Κομισαριάτο Εξωτερικών Υποθέσεων της Ρωσικής ΣΟΣΔ ήταν το κεντρικό εκτελεστικό κρατικό όργανο της Ρωσικής Σοβιετικής Ομοσπονδιακής Σοσιαλιστικής Δημοκρατίας, υπεύθυνο για τη διεξαγωγή της εξωτερικής πολιτικής και διεθνών σχέσεων του Σοβιετικού κράτους το 1917-1923 και 1944-1946.

Ιστορία

Το Λαϊκό Κομισαριάτο Εξωτερικών Υποθέσεων σχηματίστηκε από το Διάταγμα για την Ίδρυση του Συμβουλίου των Κομισάριων του Λαού, που εγκρίθηκε από το 2ο Πανρωσικό Συνέδριο των Σοβιέτ στις 9 Νοεμβρίου 1917. Ήταν ένα από τα πρώτα λαϊκά κομισαριάτα που σχηματίστηκαν από τη Σοβιετική κυβέρνηση της Ρωσίας.
Μοναστήρι της Παναγίας των Λατίνων της Ιερουσαλήμ

Το Μοναστήρι της Παναγίας των Λατίνων ήταν Καθολικό μοναστήρι το οποίο ιδρύθηκε στην Ιερουσαλήμ κατά τα μέσα του 11ου αιώνα, από Αμαλφιτανούς εμπόρους. Ο ηγούμενος, Γεράρδος Τένκιος, ίδρυσε το 1080 δίπλα στη μονή του ένα νοσοκομείο αφιερωμένο στον Άγιο Ιωάννη Βαπτιστή, το οποίο και αποτέλεσε την πηγή γέννησης του Τάγματος του Αγίου Ιωάννη της Ιερουσαλήμ.
Το σχήμα της εκκλησίας του μοναστηριού διατηρείται εντός της σημερινής Εκκλησίας του Σωτήρος των Ιεροσολύμων που ανήκει στην Ευαγγελική Λουθηρανή Εκκλησία της Ιορδανίας και των Αγίων Τόπων, ενώ ανεγέρθηκε το 1898. Η σημερινή λουθηρανή εκκλησία εμπεριέχει, επίσης, το μεσαιωνικό προστώο στο βόρειο τμήμα της με διακοσμήσεις που αναπαριστούν τον ζωδιακό κύκλο. Το μεσαιωνικό περιστύλιο διατηρείται εν μέρει εντός του διπλανού λουθηρανού νοσοκομείου.
2768 Γκόρκυ

Φυσικά χαρακτηριστικά

Ο Γκόρκυ περιστρέφεται γύρω από τον εαυτό του μία φορά κάθε 4 ώρες και 30,4 λεπτά. Τα υπόλοιπα φυσικά χαρακτηριστικά του είναι άγνωστα.
Γουέιν Ρούνεϊ

Έβερτον

Γεννήθηκε στο Λίβερπουλ και ξεκίνησε το ποδόσφαιρο από τα παιδικά τμήματα της Έβερτον ΦΚ στην ηλικία των 10 ετών. Το 2002 υπέγραψε με επαγγελματικό συμβόλαιο με το σύλλογο. Στις 19 Οκτωβρίου 2002, πέντε ημέρες πριν συμπληρώσει τα 17 του χρόνια, πέτυχε σε βάρος της Άρσεναλ το πρώτο του τέρμα στην Πρέμιερ Λιγκ, διακόπτοντας το σερί των αντιπάλων με 30 αήττητους αγώνες και γινόμενος ο νεότερος σκόρερ στην ιστορία της Πρέμιερ Λιγκ μέχρι τότε. Με το τέλος της περιόδου 2003-04, απαίτησε να του δοθεί μεταγραφή επικαλούμενος την αδυναμία του συλλόγου να καλύψει τις δικές του προσδοκίες για σπουδαιότερη καριέρα. Η απόφαση του νεαρού συνάντησε τις έντονες αντιδράσεις των φίλων της Έβερτον, καθώς ο Ρούνεϊ είχε δηλώσει ότι από μικρός αποτελούσε οπαδό της.

Μάντσεστερ Γιουνάιτεντ

Στη μάχη προσφορών που ακολούθησε για την απόκτηση του 18ετούς Ρούνεϊ, νικήτρια αναδείχθηκε η Μάντσεστερ Γιουνάιτεντ που συνολικά κατέβαλε 25,6 εκατομμύρια λίρες, το υψηλότερο ποσό για αγορά παίκτη κάτω των 20. Πραγματοποίησε εντυπωσιακό ντεπούτο στις 28 Σεπτεμβρίου 2004 και κατά τη νίκη 6-2 επί της Φενερμπαχτσέ για το Τσάμπιονς Λιγκ, σημειώνοντας χατ τρικ και μια ασίστ. Εξελίχθηκε σε έναν από τους κορυφαίους επιθετικούς του ευρωπαϊκού ποδοσφαίρου και συγκέντρωσε πλήθος βραβεύσεων για τις ατομικές του επιδόσεις. Με την Μάντσεστερ έχει κατακτήσει 5 εθνικά πρωταθλήματα (2007, 2008, 2009, 2011, 2013), ένα κύπελλο (2016) και 3 Λιγκ καπ (2006, 2010, 2017), ενώ σε διεθνές επίπεδο το Τσάμπιονς Λιγκ του 2008, το ΟΥΕΦΑ Γιουρόπα Λιγκ 2016-2017 και το Παγκόσμιο κύπελλο συλλόγων 2008 (πρώτος σκόρερ της διοργάνωσης με 3 γκολ σε μόλις 106 λεπτά).

Διεθνής καριέρα

Με προϋπηρεσία σε τρία αντιπροσωπευτικά συγκροτήματα μικρότερων ηλικιών, υπήρξε στις 12 Φεβρουαρίου 2003 ο νεότερος παίκτης που αγωνίστηκε με την ομάδα των ανδρών και συγκεκριμένα πριν συμπληρώσει τα 17 και 4 μήνες, βρίσκεται δε πλέον στη δεύτερη αντίστοιχη θέση. Έχει λάβει μέρος στις τελικές φάσεις των τριών πρόσφατων παγκοσμίων κυπέλλων (2006, 2010, 2014, σύνολο 11 εμφανίσεις/1 γκολ) και σε ισάριθμες ευρωπαϊκών πρωταθλημάτων (2004, 2012, 2016, σύνολο 10/6). Ιδιαίτερη εντύπωση προκάλεσε κατά την πρώτη του διεθνή διοργάνωση, το EURO της Πορτογαλίας, όπου ανακηρύχθηκε δεύτερος σκόρερ με 4 τέρματα και συμπεριλήφθηκε στην ιδανική 23άδα, παρότι μικρότερος από 19 χρονών και τέταρτος νεότερος ποδοσφαιριστής που είχε ποτέ αγωνιστεί στα τελικά Ευρωπαϊκού πρωταθλήματος (είναι πέμπτος πλέον και δεύτερος στους νεότερους σκόρερ).
Από το 2014 πρόκειται για τον αρχηγό της Αγγλίας, ενώ με την ολοκλήρωση της τελικής φάσης του EURO 2016 στη Γαλλία αριθμούσε 115 εμφανίσεις για την ομάδα, λιγότερες μόνον από τον τερματοφύλακα Πίτερ Σίλτον που συμπλήρωσε 125 το 1990. Ήδη από το 2015, τα 53 γκολ του Ρούνεϊ τον κατατάσσουν πρώτο στην ιστορία της εθνικής μπροστά από τα 49 ενός άλλου επιθετικού της Μάντσεστερ Γιουνάιτεντ τις δεκαετίες '50 και '60, του Σερ Μπόμπι Τσάρλτον.
Kiwix

Το Kiwix είναι ένα δωρεάν πρόγραμμα που χρησιμοποιείται την ανάγνωση της Wikipedia χωρίς σύνδεση στο Διαδίκτυο (offline). Αυτό γίνεται με την ανάγνωση του συνολικού περιεχομένου των δεδομένων του που αποθηκεύονται σε ένα αρχείο της μορφής ZIM, το οποίο και περιέχει το συμπιεσμένο περιεχόμενο όλων των άρθρων. Είναι δυνατή η ανάγνωση όλων των μορφών δεδομένων του Wikimedia, παρόλο που το λογισμικό αρχικά είχε σχεδιαστεί μόνο για την Wikipedia.
Το λογισμικό έχει σχεδιαστεί για υπολογιστές χωρίς πρόσβαση στο Διαδίκτυο, και ειδικότερα, για σχολεία στις αναπτυσσόμενες χώρες, όπου η πρόσβαση στο Διαδίκτυο είναι πιο δύσκολη ή και δαπανηρή. Το Kiwix έχει σχεδιάσει μια έκδοση του λογισμικού ειδικά για την οργάνωση Παιδικά Χωριά SOS.
Κάρολος Ερρίκος του Βωντεμόν

Βιογραφία

Γεννήθηκε στις Βρυξέλλες και ήταν ο μόνος γιος του Καρόλου Δ΄ δούκα της Λωρραίνης και της δεύτερης συζύγου του Βεατρίκης ντε Κουζάνς, κόρης του Κλαύδιου-Φραγκίσκου βαρώνου του Μπελβουάρ.
Ο πατέρας του είχε πρώτα νυμφευτεί την εξαδέλφη του Νικόλ το 1621 για λόγους διαδοχής: όταν το 1624 απεβίωσε ο πρωτότοκος Ερρίκος Β΄ το μόνο τέκνο του, η Νικόλ, ανακηρύχθηκε δούκισσα. Το επόμενο έτος ο δευτερότοκος Φραγκίσκος Β΄ ισχυρίστηκε ότι το δουκάτο πηγαίνει μόνο σε άρρενες απογόνους και έγινε δούκας. Παραιτήθηκε έπειτα από 6 ημέρες υπέρ του γιου του Καρόλου Δ'. Η Νικόλ όμως δεν ήθελε να είναι δούκισσα με τον σύζυγό της, αλλά μόνη της. Ο Κάρολος Δ΄ το 1631 ζήτησε ακύρωση του γάμου του κατηγορώντας τον ιερέα που τέλεσε το γάμο για μαγεία. Επειδή δεν υπήρχαν αποδείξεις, η Αγία Έδρα δεν ακύρωσε το γάμο. Έπειτα ο Κάρολος Δ΄ νυμφεύτηκε τη Βεατρίκη και έκανε τον Κάρολο-Εμμανουήλ, αλλά ως τέκνο μη κανονικού γάμου (εθεωρείτο νόθος) δεν είχε δικαίωμα διαδοχής. Με Γαλλική παρέμβαση ο νεότερος αδελφός του πατέρα του, ο Νικόλαος Β΄ Φραγκίσκος έγινε δούκας της Λωρραίνης και ο ίδιος εξορίστηκε, όπως είχε εξοριστεί και ο πατέρας του.
Υπηρέτησε στον Ισπανο-Αψβουργικό στρατό εναντίον της Γαλλίας σε πολλές μάχες. Το 1675 έγινε ιππότης του Τάγματος του Χρυσόμαλλου Δέρατος. Πολέμησε στον Εννεαετή Πόλεμο (1688-97) στη Φλάνδρα υπό τον Γουλιέλμο Γ΄ πρίγκιπα της Οράγγης.
Σχετιζόταν με το περιβάλλον του Λουδοβίκου μεγάλου δελφίνου, γιου του Λουδοβίκου ΙΔ΄ από τις κόρες της αδελφής του Άννας, τη Βεατρίκη-Ιερωνύμη και την Ελισάβετ-Θηρεσία. Η Άννα είχε παντρευτεί τον τέταρτο ξάδελφο του πατέρα της, τον Φραγκίσκο-Μάριο δούκα του Ζουαγιέζ.
Το 1698 ορίστηκε κυβερνήτης του Μιλάνου. Το 1700 ο Κάρολος Β΄ της Ισπανίας απεβίωσε και ακολούθησε ο Πόλεμος της Ισπανικής Διαδοχής, όπου η περιοχή γύρω από το Μιλάνο ήταν από τα μεγαλύτερα πεδία μαχών του πολέμου. Τελικά βασιλιάς της Ισπανίας έγινε ο Φίλιππος Ε΄ των Βουρβόνων, γιος του Λουδοβίκου μεγάλου δελφίνου. Ο Κάρολος-Ερρίκος τον αποδέχθηκε ως επικυρίαρχο της Λομβαρδίας, αλλά φαίνεται πως περνούσε στρατιωτικές πληροφορίες στον εχθρό. Πράγματι ο γιος του Κάρολος-Θωμάς έγινε Αυστριακός διοικητής.
Μετά τη μάχη του Τορίνο το 1706 οι Γάλλοι και οι Ισπανοί αποσύρθηκαν από την Ιταλία και ο Κάρολος-Ερρίκος υπέγραψε συμφωνία με τον εκπρόσωπο της Αυστρίας, τον Ευγένιο πρίγκιπα της Σαβοΐας, όπου η Λομβαρδία ετίθετο υπό Αυστριακή διοίκηση.
Ο τίτλος του πρίγκιπα του Βωντεμόν δεν είχε εδαφικές εκτάσεις. Ο πατέρας του είχε αγοράσει το Καμερσύ στη βορειοανατολική Γαλλία. Το 1708 ο γιος του εξαδέλφου του, ο Λεοπόλδος δούκας της Λωρραίνης, του παραχώρησε τον τίτλο του πρίγκιπα του Κομερσύ. Ο Κάρολος-Ερρίκος ανέθεσε στον διάσημο αρχιτέκτονα Ζερμαίν Μποφράν το κτίσιμο του Σατώ ντε Κομερσύ.
Το 1704 απεβίωσε ο γιος του Κάρολος-Θωμάς, 34 ετών και το 1714 η σύζυγός του 65 ετών. Ο ίδιος το 1723 απεβίωσε στο Σατώ ντε Καμερσύ, σε ηλικία 73 ετών. Το μικρότατο πριγκιπάτο του περιήλθε στην Ελισάβετ-Καρλόττα χήρα του Λεοπόλδου, μετά στον Στανίσλαο Λεστσίνσκι και τέλος στο γιο της αδελφής του Άννας, τον Κάρολο-Φραγκίσκο δούκα του Ζουαγιέζ.
Διάσκεψη του Πόρου

Η διάσκεψη του Πόρου ήταν μια συνάντηση που πραγματοποιήθηκε το 1828, από Βρετανούς, Γάλλους και Ρώσους διπλωμάτες, για να καθορίσει τα σύνορα της ανεξάρτητης Ελλάδας.

Ιστορικό

Το 1821, οι Έλληνες είχαν εξεγερθεί ενάντια στην Οθωμανική Αυτοκρατορία. Καθώς η ελληνική κατάσταση προσέλκυσε μεγάλη συμπάθεια, το 1827 οι βρετανικοί, γαλλικοί και ρωσικοί στόλοι κατέστρεψαν τους οθωμανικούς και αιγυπτιακούς στόλους στη Μάχη του Ναυαρίνου. Μετά τη μάχη, η διάσκεψη του Λονδίνου, αποτελούμενη από τον Βρετανό υπουργό Εξωτερικών και τους Γάλλους και Ρώσους πρέσβεις στο δικαστήριο του Αγίου Ιακώβου, συναντήθηκε για να προσδιορίσει ποια θα ήταν τα σύνορα της Ελλάδας, μόλις αποκτούνταν η ανεξαρτησία από την Οθωμανική Αυτοκρατορία.

Αποτέλεσμα

Ο Βρετανός πρωθυπουργός, Δούκας του Ουέλινγκτον, ο οποίος ήταν εχθρικός σε όλη την ιδέα της χορήγησης ανεξαρτησίας στην Ελλάδα, απέρριψε την έκθεση της Διάσκεψης, λέγοντας ότι ο στόχος του "δεν ήταν να κατακτήσει έδαφος από την Πύλη, αλλά να ειρηνεύσει μια χώρα σε κατάσταση εξέγερσης ". Ο Ουέλινγκτον δήλωσε ότι θέλει το ελληνικό κράτος να αποτελείται μόνο από την Πελοπόννησο και η υπόλοιπη Ελλάδα να παραμείνει οθωμανική. Η Βρετανία, η Γαλλία και η Ρωσία δέχτηκαν τις συστάσεις της διάσκεψης του Πόρου ως βάση αποκλειστικά για τη διαπραγμάτευση, γεγονός που προκάλεσε την απογοήτευση του Κάνινγκ. Η Υψηλή Πύλη εξακολουθούσε να πιστεύει ότι ο πόλεμος θα μπορούσε να κερδηθεί και αφού είχε ήδη απορρίψει την απαίτηση για ανακωχή, απέρριψε επίσης τις συστάσεις της διάσκεψης. Ωστόσο, αφού νικήθηκαν στον Ρωσοτουρκικό πόλεμο του 1828-29, οι Οθωμανοί τελικά αναγκάστηκαν να αποδεχθούν την ιδέα της ελληνικής ανεξαρτησίας. Σύμφωνα με τους όρους της Συνθήκης της Αδριανούπολης, τον Σεπτέμβριο του 1829, οι Οθωμανοί υποσχέθηκαν να αποδεχθούν οποιαδήποτε απόφαση λάμβανε η Διάσκεψη του Λονδίνου. 
Στις 3 Φεβρουαρίου 1830, η διάσκεψη του Λονδίνου αποφάσισε να προσφέρει στον πρίγκιπα Λεοπόλδο Α' του Βελγίου τον ελληνικό θρόνο, με σύνορα πολύ μικρότερα από ότι είχε αποφασισθεί στη Διάσκεψη του Πόρου. Αυτό οδήγησε το Λεοπόλδο να απορρίψει την προσφορά του ελληνικού θρόνου στις 21 Μαΐου 1830, λέγοντας ότι θα δεχόταν μόνο έναν ελληνικό θρόνο με τα σύνορα που είχαν συμφωνηθεί στη διάσκεψη του Πόρου.
King Biscuit Flower Hour Presents: Deep Purple in Concert

King Biscuit Flower Hour

CD 1

1. Burn - 8:15

2. Lady Luck - 3:13

3. Gettin' Tighter - 13:42

4. Love Child - 5:49

5. Smoke on the Water / Georgia on my Mind - 8:59

6. Lazy / The Grind - 22:29
CD 2

7. This Time Around - 7:05

8. Bolin Guitar solo - 10:32

9. Stormbringer - 10:27

10. Highway Star / Not Fade Away - 7:16

11. Smoke on the Water - 9:31

12. Going Down - 7:30

13. Highway Star - 5:34

Live at Long Beach 1976

CD 1

1. Introduction - 2:00

2. Burn - 6:50

3. Lady Luck - 2:52

4. Gettin' Tighter - 13:28

5. Love Child - 5:11

6. Smoke on the Water - 8:44

7. Lazy - 16:41

8. Homeward Strut - 5:55
CD 2

9. This Time Around - 4:25

10. Owed to 'G' - 2:52

11. Bolin Guitar solo - 10:32

12. Stormbringer - 10:08

13. Highway Star - 7:16
Bonus Tracks

14. Smoke on the Water - 9:29

15. Going Down - 7:43

16. Highway Star - 6:25
Ματ Χάουαρντ

Κολλεγιακή καριέρα

Ο Ματ Χάουαρντ εισήχθη το 2007 στο Πανεπιστήμιο "Μπάτλερ" με τη μπασκετική ομάδα του οποίου (Μπάτλερ Μπούλντογκς) αγωνίστηκε στο Κολλεγιακό Πρωτάθλημα.
Από το Πανεπιστήμιο "Μπάτλερ" αποφοίτησε το 2011, σε ηλικία 22 ετών.

Επαγγελματική καριέρα

Ο Ματ Χάουαρντ συμμετείχε στα Ντραφτς του ΝΒΑ του 2011, χωρίς ωστόσο να καταφέρει να διακριθεί.
Στις 28 Ιουλίου του 2011, ο Χαουαρντ ταξίδεψε στην Ελλάδα για λογαριασμό του Ολυμπιακού Πειραιώς, με τον οποίο υπέγραψε το πρώτο επαγγελματικό συμβόλαιο της καριέρας του. Στον Ολυμπιακό ωστόσο δεν κατάφερε να διακριθεί, με αποτέλεσμα να μείνει ελεύθερος από την ομάδα λίγους μήνες μετά.
Το Φεβρουάριο του 2012 υπέγραψε ολιγόμηνο συμβόλαιο συνεργασίας με τη γερμανική Λούντβιγκσμπουργκ.
Την περίοδο 2012-13 αγωνίστηκε στη γαλλική Ροάν Μπασκέτ.
Το καλοκαίρι του 2013, ο Ματ Χάουαρντ επέστρεψε στη Γερμανία, αυτή τη φορά για λογαριασμό της Ρατιοφάρμ Ουλμ, στην οποία αγωνίζεται μέχρι και σήμερα.
Ερωτικά παιχνίδια (ταινία, 1999)

Πλοκή

Ο σκηνοθέτης και σεναριογράφος Καμπλ μεταφέρει την υπόθεση από τη Γαλλία του 18ου αιώνα, όπου εξελίσσεται στο βιβλίο, σε μια Νέα Υόρκη παλαιότερης εποχής. Ο πρωταγωνιστής Σεμπάστιαν απολαμβάνει τη φήμη του στο κολέγιο ως γυναικοκατακτητής. Το γοητευτικό αγόρι έχει τον τρόπο του για να ρίχνει στο κρεβάτι ακόμα και το πιο δύσκολο θήραμα.  Η μόνη που καταφέρνει να του αντισταθεί είναι η ετεροθαλής αδερφή του Κάθριν και για το λόγο αυτό αποτελεί τη μεγαλύτερη πρόκληση για τον ίδιο. Η αδίστακτη Κάθριν αποφασίζει να εκμεταλλευτεί την κατάσταση για το συμφέρον της και, όταν ο Σεμπάστιαν θέτει ως επόμενο στόχο του την κόρη του καινούριου διευθυντή, τον προκαλεί στοιχηματίζοντας ότι δεν θα καταφέρει να ρίξει στο κρεβάτι την αθώα και ακόμα παρθένα Ανέτ. Έπαθλο για την ίδια είναι η πολυαγαπημένη τζάγκουαρ του Σεμπάστιαν, ενώ για εκείνον μια πολλά υποσχόμενη συνάντηση με την ίδια. 
Ωστόσο η Κάθριν έχει χωρίσει πρόσφατα από τον φίλο της Κορτ Ρέινολντς, ο οποίος την άφησε για την αφελή Σεσίλ. Η Κάθριν, θέλοντας να πάρει εκδίκηση αποφασίζει να καταστρέψει τη φήμη της Σεσίλ πριν ακόμα προλάβει να έρθει στο κολέγιο, βάζοντας τον Σεμπάστιαν να την ξελογιάσει και παρακολουθώντας την στενά. Ο Σεμπάστιαν ξεκινά τις πρώτες προσπάθειες με την Ανέτ, οι οποίες δεν έχουν αποτέλεσμα, αφού η κοπέλα γνωρίζει ήδη το παρελθόν και τη φήμη του αγοριού. Στη συνέχεια όμως τα δύο παιδιά πλησιάζουν ο ένας τον άλλον και ερωτεύονται.

Box Office

Με προϋπολογισμό 10,5 εκατομμύρια δολάρια η ταινία Ερωτικά Παιχνίδια έκανε άνοιγμα στη 2η θέση με 13 εκ. δολάρια. Στις ΗΠΑ οι συνολικές εισπράξεις έφτασαν τα 38,3 εκ. δολάρια ενώ παγκοσμίως απέφερε 75,9 εκατομμύρια δολάρια.
Αχέρων (ποταμός Ηλείας)

Ο Αχέρων, ο σημερινός ποταμός της Κόβιτσας, είναι μικρός ποταμός της Ηλείας, στα νότια του νομού, γνωστός από την αρχαιότητα κι ένας από τους παραποτάμους του Αλφειού.
Πηγάζει από την Μίνθη και ο Γ. Παπανδρέου, πιθανώς έχοντας ρωτήσει χωρίς να περάση από εκεί, αναφέρει παραπόταμος του Διάγωνα ή ρέει παράλληλα προς αυτόν μέχρι που συναντά τον Αλφειό. Ο ποταμός είναι γνωστός από την αρχαιότητα κι αναφέρεται από τον Παυσανία και τον Στράβων.
Ούπλιστσιχε

Ιστορία

Το Ούπλιστσίχε είναι αναγνωρισμένο από τους αρχαιολόγους ως ένας από τους αρχαιότερους οικισμούς ανθρώπων της Γεωργίας. Yπάρχουν ενδείξεις για την παρουσία ανθρώπων στην περιοχή από τα τέλη της 2ης χιλιετίας π.Χ. Οι μεσαιωνικές Γεωργιανές παραδόσεις λένε ότι η πόλη ιδρύθηκε από τον μυθικό Ούπλος, γιο του Μτσχέτος και εγγονό του Κάρτλος.
Στρατηγικά βρίσκεται στην ενδοχώρα του αρχαίου βασιλείου της Ιβηρίας και αποτέλεσε ένα σημαντικό πολιτικό και θρησκευτικό κέντρο της χώρας.
Στα τέλη της Ελληνιστικής περιόδου, τον 1ο-2ο αιώνα μ.Χ., σημειώθηκε μεγάλη οικοδομική ανάπτυξη στον οικισμό. Εκείνη την περιόδο κατασκευάστηκαν: οχυρωματικά τείχη, πύργοι, τάφροι, δίκτυα δρόμων, μία σήραγγα που οδηγούσε στο ποτάμι, συστήματα άρδευσης και αποστράγγισης, και άλλες δομές. 
Το 337 μ.Χ. που η Γεωργία εκριστιανίστηκε, το Ούπλιστσιχε έχασε από τη σημασία του ως θρησκευτικό κέντρο και εκτοπίστηκε από τα νέα κέντρα του χριστιανικού πολιτισμού - τη Μτσχέτα και, αργότερα, την Τιφλίδα, αλλά παρέμεινε σημαντικό πολιτικό κέντρο για το Κάρτλι.  
Το Ούπλιστσιχε ήρθε ξανά στο προσκήνιο ως σημαντικό Γεωργιανό οχυρό κατά τις Μουσουλμανικές επιδρομές στην Τιφλίδα τον 8ο-9ο αιώνα.  
Τον 14ο αιώνα η πόλη καταστράφηκε ολοσχερώς από τις μογγολικές επιδρομές. Ουσιαστικά εγκαταλείφθηκε και μόνο περιστασιακά χρησιμοποιήθηκε ως προσωρινό καταφύγιο σε περιόδους εισβολών από ξένους.  Αλλά η βασιλική του 9ου αιώνα συνέχισε να λειτουργεί.
Ορισμένα τμήματα της πόλης καταστράφηκαν ολοσχερώς από τον σεισμό του 1920. 
Το 1950 το Ούπλιστσιχε αναδείχθηκε ως δημοφιλής τουριστικός προορισμός. Από τότε, γίνονται αρχαιολογικές έρευνες και μελέτες στην περιοχή που έχουν αποκαλύψει αρκετά ευρήματα. Αυτά φυλάσσονται στο Εθνικό Μουσείο της Τιφλίδας και στο τοπικό μουσείο του Ούπλιστσιχε. 
Το 2000 το Ταμείο Πολιτιστικής Κληρονομιάς της Γεωργίας (μία υπηρεσία της Παγκόσμιας Τράπεζας και της Γεωργιανής κυβέρνησης) χρηματοδότησε έργα συντήρησης του μνημείου.  Το 2007 τα σπήλαια-πόλη του Ούπλιστσίχε συμπεριλήφθηκαν στον Ενδεικτικό Κατάλογο με Μνημεία Παγκόσμιας Πολιτιστικής Κληρονομιάς της UNESCO.
Γιώργος Αμανατίδης

Σε συλλογικό επίπεδο

Ξεκίνησε το ποδόσφαιρο από την Αστραπή Μεσοποταμιάς και το 1990 μετεγγράφηκε στον Απόλλωνα Καλαμαριάς, όπου αγωνίστηκε 2 χρόνια στη Β΄ Εθνική και μαζί του κέρδισε την άνοδο στην Α΄ Εθνική.
Το 1993 μετεγγράφηκε στον Ολυμπιακό, ο οποίος ήταν στα «πέτρινα χρόνια» του, χωρίς πρωτάθλημα και με πολλά προβλήματα. Συνέβαλε στην αναγέννηση του Ολυμπιακού και μαζί του κατέκτησε πρωταθλήματα και κύπελλα. Στην Α΄ Εθνική έχει 233 συμμετοχές και 12 γκολ. 
Το 2003 μετεγγράφηκε στον ΑΠΟΕΛ και το 2006 στην Παναχαϊκή, στη Β΄ Εθνική, για να κλείσει την καριέρα του την ίδια χρονιά. Από το 2007 είναι προπονητής στις ακαδημίες του Ολυμπιακού.

Στις εθνικές ομάδες

Με την Ελλάδα αγωνίστηκε για πρώτη φορά στις 6 Οκτωβρίου 1999 στον εντός έδρας αγώνα εναντίον της Αλβανίας (2-0), για τα προκριματικά του Euro 2000, υπό τις οδηγίες του Βασίλη Δανιήλ. Συνολικά συμμετείχε σε 18 αγώνες έχοντας πετύχει δύο τέρματα, το διάστημα μεταξύ 1999-2002.
Το 1997 αγωνίστηκε με την εθνική ενόπλων στα προκριματικά του Παγκοσμίου Κυπέλλου ΣΙΣΜ.
Τζέιμς Μέι

Πρώτα χρόνια

Ο Τζέιμς Μέι γεννήθηκε στο Μπρίστολ και έχει άλλα τρία αδέρφια (δύο κορίτσια και ένα αγόρι). Ο Μέι έχει πάει δημοτικό στο Νιούπορτ και γυμνάσιο έχει πάει στο Oakwood, το οποίο βρίσκεται στο Νότιο Γιόρκσαϊρ.
O Μέι έχει σπουδάσει μουσική στο Κολέγιο Pendle. Μετά την αποφοίτητσή του, ο Μέι εργάστηκε για μικρό χρονικό διάστημα σε νοσκομείο του Τσέλσι ως συντηρητής του αρχείου.
Πανουργιάς Ν. Πανουργιάς

Βιογραφικά στοιχεία

Ήταν γιος του Ιωάννη ή Νάκου Πανουργιά και της Μαρίας Γεωργίου Δυοβουνιώτη. Ακολούθησε σταδιοδρομία στο στρατό φτάνοντας μέχρι τον βαθμό του Συνταγματάρχη. Εξελέγη πρώτη φορά βουλευτής Παρνασσίδος στις εκλογές του 1892 και επανεξελέγη σε αυτές του 1895.
Ήταν παντρεμένος με την Μέλα Κοντογούρη και είχαν αποκτήσει δύο παιδιά: τον Νάκο, διπλωμάτη, και τον Στυλιανό, αξιωματικό και πολιτικό.
Critics' Choice Awards του 2012

Κατά τη διάρκεια της 18ης απονομής των Critics’ Choice Awards, που πραγματοποιήθηκε στις 10 Ιανουαρίου 2013 στο Barker Hangar του αεροδρομίου της Σάντα Μόνικα, τιμήθηκαν οι ηθοποιοί, οι δημιουργοί και τα έργα του αμερικανικού κινηματογράφου που ξεχώρισαν μέσα στο έτος 2012.
Τα βραβεία ψήφισαν τα περισσότερα από 270 μέλη της Broadcast Film Critics Association, της μεγαλύτερης ένωση κριτικών στις Ηνωμένες Πολιτείες και τον Καναδά. Οι υποψηφιότητες ανακοινώθηκαν στις 11 Δεκεμβρίου 2012. Η τελετή μεταδόθηκε ζωντανά από το τηλεοπτικό δίκτυο CW.

Υποψηφιότητες

Η ταινία Λίνκολν συγκέντρωσε 13 υποψηφιότητες στα Critics’ Choice Movie Awards, αριθμό ρεκόρ που «εκθρονίζει» το Μαύρο Κύκνο των 11 υποψηφιοτήτων το 2011. Από κοντά ακολουθεί το μιούζικαλ Οι Άθλιοι, ενώ εντύπωση προξένησαν οι 10 υποψηφιότητες του Οδηγού Αισιοδοξίας του Ντέιβιντ Ο. Ράσελ. Η Ζωή του Πι κέρδισε 9 υποψηφιότητες και οι ταινίες Επιχείρηση: Argo, The Master και Skyfall από 7 υποψηφιότητες.
Στις γυναικείες ερμηνείες ξεχώρισε η Τζένιφερ Λόρενς με υποφιότητες για 4 βραβεία (συμπεριλαμβανομένης της ομαδικής ερμηνείας), ενώ στους άνδρες ο συμπρωταγωνιστής της στον Οδηγό Αισιοδοξίας, Μπράντλεϊ Κούπερ, προτάθηκε για 3. Από 2 υποψηφιότητες συγκέντρωσαν η Τζούντι Ντεντς για την ταινία δράσης Skyfall και η νεαρή Κουβενζανέ Γουόλις για τα τρυφερά Μυθικά Πλάσματα του Νότου.
Επιπλέον για πρώτη φορά δόθηκε η δυνατότητα στο κοινό να αναδείξει το αγαπημένο του franchise ταινιών, με το νικητή να ανακοινώνεται ζωντανά στην εκπομπή. Υποψηφίες ήταν οι σειρές ταινιών Batman, Harry Potter, Indiana Jones, James Bond/007, Lord of the Rings, Spider-Man, Star Trek, Star Wars, Toy Story και Twilight, με το τελευταίο να επικρατεί.

Βραβεύσεις

Παρά το ρεκόρ υποψηφιοτήτων, το Λίνκολν απέσπασε μόλις 3 βραβεία (Α' Ανδρικής Ερμηνείας, Διασκευασμένου Σεναρίου και Μουσικής Επένδυσης). Ταινία της χρονιάς αναδείχθηκε η Επιχείρηση: Argo, για την οποία ο Μπεν Άφλεκ απέσπασε επίσης το Βραβείο Καλύτερης Σκηνοθεσίας. Αξιοσημείωτα, ενώ την ίδια χρονιά ο σκηνοθέτης βραβεύτηκε σε πολλές σημαντικές εκδηλώσεις (όπως και στις Χρυσές Σφαίρες), το όνομά του απουσίαζε παντελώς από τις υποψηφιότητες της Ακαδημίας.
Η ταινία Οδηγός Αισιοδοξίας συγκέντρωσε τα περισσότερα βραβεία, 4 στον αριθμό, ενώ ακολουθούν το Λίνκολν και η ταινία της σειράς με ήρωα τον Τζέιμς Μποντ, Skyfall με 3 βραβεία.
Κιτρινομπομπίνα

Γεωγραφική κατανομή

Απαντάται στη δυτική, κεντρική και νοτιοανατολική Ευρώπη, συμπεριλαμβανομένης της Ιταλικής χερσονήσου (απουσιάζει από τη Σικελία). Στην Ελλάδα εξαπλώνεται σε όλο τον ηπειρωτικό κορμό, ενώ απουσιάζει από την Πελοπόννησο.

Βιολογία

Κυρίως ημερόβιος φρύνος παρόλο που δραστηριοποιείται συχνά και τη νύχτα. Τρέφεται κυρίως με έντομα και προνύμφες αυτών. Τα θηλυκά γεννούν αρκετές φορές ανά εποχή, 120-170 αυγά συνολικά.

Άμυνα

Όταν συλληφθεί, καμπυλώνει χαρακτηριστικά το σώμα και τα άκρα του προς τα πάνω, επιδεικνύοντας τα έντονα χρώματα της κοιλιάς του, προειδοποιώντας έτσι για το τοξικό υγρό που εκκρίνει μέσω αδένων του δέρματος σε περίπτωση άμυνας. Οι ουσίες αυτές, αν και αποτελεσματικές στην αποτροπή θηρευτών, είναι εντελώς ακίνδυνες για τον άνθρωπο όταν έρθουν σε επαφή με το δέρμα.